इंग्लैंड ने पहले दिन 315/3 का स्कोर बनाया, ब्रूक दोहरे शतक के करीब
England Vs New Zealand Test Series - Joe Root Harry Brook's Record Breaking Partnership - इंग्लैंड ने न्यूजीलैंड के खिलाफ वेलिंगटन में शुक्रवार को पहले टेस्ट के पहले दिन 3 विकेट खो कर 315 रन बना लिए है। इंग्लैंड ने पहले 6 ओवर में 3 विकेट गवाने के बाद शानदार वापसी की।
इंग्लैंड ने न्यूजीलैंड के खिलाफ वेलिंगटन में शुक्रवार को दूसरे टेस्ट के पहले दिन 3 विकेट खो कर 315 रन बना लिए है। इंग्लैंड ने पहले 6 ओवर में 3 विकेट गंवाने के बाद शानदार वापसी की। पहले दिन 65 ओवर ही हो सके। इसके बाद बारिश आ गई और पहला दिन खत्म हो गया।
पहले दिन इंग्लैंड के बल्लेबाज जो रूट और हैरी ब्रूक के बीच 294 रनों की शानदार पार्टनरशिप हुई। रूट 101 रन और हैरी ब्रूक 184 रन पर नाबाद है। ब्रूक दोहरे शतक से सिर्फ 16 रन दूर हैं।
ओपनर 10 रन भी नहीं बना सके 
न्यूजीलैंड ने टॉस जीत कर पहले गेंदबाजी करने का फैसला लिया। ओपनिंग करने उतरे इंग्लैंड के सलामी बल्लेबाज जैक क्रॉले 2 रन और बेन डकेट 9 रन बना कर आउट हो गए। वहीं तीसरे नंबर पर आए ओली पोप 10 रन ही बना सके। उन्हें मैट हेनरी ने चलता किया।
6.4 ओवर तक टीम का स्कोर 21 रन पर 3 विकेट था। इसके बाद रूट और ब्रूक ने 294 रनों की शानदार साझेदारी की और स्टंप्स तक 65 ओवर में 315 रन का स्कोर खड़ा किया। न्यूजीलैंड की ओर से मैट हेनरी को 2 और टिम साउदी को 1 विकेट मिला।
पहल टेस्ट जीता इंग्लैंड 
दो टेस्ट की सीरीज में इंग्लैंड पहला टेस्ट जीत चुका है। पहल टेस्ट डे-नाईट पिंक बॉल के साथ हुआ था। बेन स्टोक्स की कप्तानी वाली इंग्लैंड ने अपनी आक्रामक शैली बरकरार रखी और न्यूजीलैंड में 15 साल बाद टेस्ट मैच जीता था। माउंट मेंगनुई के बे ओवल मैदान पर इंग्लैंड ने 394 रन का टारगेट दिया था। जवाब में कीवी टीम चौथी पारी में 126 रन ही बना सकी थी।दोनों पारियों में आक्रामक फिफ्टी जड़ने वाले हैरी ब्रूक प्लेयर ऑफ द मैच रहे थे।
दोनो टीमों की प्लेइंग इलेवन 
न्यूजीलैंड -टॉम लाथम, डेवोन कॉनवे, विल यंग,केन विलियमसन, हेनरी निकोल्स, डेरिल मिचेल, टॉम ब्लंडेल(विकेटकीपर) ,माइकल ब्रेसवेल,नील वैगनर, टिम साउदी (कप्तान), मैट हेनरी।
इंग्लैंड - जैक क्रॉली, बेन डकेट, ओली पोप, जो रूट, हैरी ब्रूक, बेन स्टोक्स (कप्तान), बेन फोक्स (विकेटकीपर), ओली रॉबिन्सन, स्टुअर्ट ब्रॉड, जैक लीच, जेम्स एंडरसन।.